Source: http://www.bihon.ro/turneu-util-doar-pe-jumatate-pentru-noi/1156738
Timestamp: 2017-12-14 22:32:08+00:00

Document:
Turneu util doar pe jumatate pentru noi - BIHON
Turneu util doar pe jumatate pentru noi
18. august 2012 23:28
Handbaliştii orădeni (în roşu) au câştigat turneul
Deşi a fost lipsită de aportul a trei titulari – Mincan, Macovei şi R. Farcaş, CSM Oradea a câştigat turneul disputat la Arena „Antonio Alexe”.
Echipa orădeană a obţinut victorii în meciurile cu CS Călăraşi, scor 30-27 şi CSM Satu Mare, scor 34-20 şi a remizat cu HC Minaur Baia Mare, scor 27-27.
Gazdele au obţinut şi unul din premiile acordate de organizatori, pentru cel mai bun portar, atribuit lui Marius Bistrean (CSM Oradea). Golgeterul turneului a fost Alin Bondar (HC Minaur). Turneul a relevat evoluţia penibilă a formaţiei CSM Satu Mare, care a fost „ciuca bătăilor”. Chiar dacă s-a situat doar pe locul III, o poziţie la care puţini se aşteptau, HC Minaur a lăsat impresia că are resurse superioare faţă de sezonul trecut.
„A fost un turneu util doar pe jumătate pentru noi, pentru că a trebuit să improvizez tot felul formule de joc, atât în atac, cât şi în defensivă. Aşa cum ne-am aşteptat, Minaur este serios întărită faţă de campionatul trecut, chiar dacă nu ne-a învins şi s-a clasat doar pe locul trei. Trebuie să ţinem cont însă de faptul că meciurile oficiale vor fi cu totul altceva faţă de turneele de pregătire”, ne-a declarat antrenorul CSM Oradea, Sebastian Tudor. Tehnicianul orădean doreşte să transfere unul din cei trei jucători care s-au aflat în probe la acest turneu, Löködi Gergő. „Joacă pe postul de inter stânga şi ne-ar fi util la linia de nouă metri, acolo unde am fost deficitari la barajul pentru promovare”, afirmă Sebastian Tudor.
Handbaliştii orădeni sunt liberi până mâine, când îşi vor relua antrenamentele. La 1-2 septembrie, CSM Oradea va participa la Cupa Municipiului Turda, alături de echipele Potaissa Turda, HC Caraş Severin Reşiţa şi Extrem Baia Mare.
TURNEUL DE HANDBAL DE LA ORADEA
CS Călăraşi – CSM Oradea 27-30
HC Minaur Baia Mare – CSM Satu Mare 45-31
CSM Satu Mare – CSM Oradea 20-34
CS Călăraşi – HC Minaur 33-29
CS Călăraşi – CSM Satu Mare 52-22
CSM Oradea – HC Minaur Baia Mare 27-27
CSM Oradea 3 2 1 0 91 – 74 5
CS Călăraşi 3 2 0 1 112 – 81 4
HC Minaur 3 1 1 1 101 – 91 3
CSM Satu Mare 3 0 0 3 73 – 131 0

References: CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 

CSM 

CSM 

CSM